|  |  |
| --- | --- |
| SIGLA_INS_COLOR_PREVIEW | **INSTITUTUL NAŢIONAL DE STATISTICĂ****DirecŢia JudeŢeanĂ de StatisticĂ BuzĂu**Strada Ion Băieşu, nr. 8-10, bloc. D1-D2, parter Telefon: 0238.719.718 Fax: 0238.719.719**e-mail :** **tele@buzau.insse.ro** **http://www.buzau.insse.ro** |

**I.Analiza principalilor indicatori economico-sociali**

**din judeţul Buzău la sfârşitul lunii**

**decembrie 2020**

1. **INDUSTRIA**

Indicele producţiei industriale a înregistrat în luna decembrie 2020 o creștere cu 7,3 % comparativ cu luna decembrie a anului precedent.

În perioada 01.01. – 31.12.2020 comparativ cu aceeaşi perioadă a anului 2019 s-a înregistrat o creştere cu 7,1 %.

Pe parcursul anului 2020, în luna august s-a înregistrat cea mai mare creştere a indicelui producţiei industriale (+24,8%) comparativ cu luna august a anului precedent, iar cea mai mare scădere s-a înregistrat în luna mai (- 26,7 %).

**INDICII PRODUCŢIEI INDUSTRIALE**

serie brută

 (%)



**1)** Date provizorii

**Notă:** Sursa datelor o constituie capitolul PROD din Cercetarea statistică lunară privind indicatorii pe termen scurt în industrie (IND TS). Indicii producţiei industriale (IPI) caracterizează evoluţia producţiei industriale totale la nivel de judeţ.

 Indicele producţiei industriale măsoară evoluţia rezultatelor activităţilor cu caracter industrial de la o perioadă la alta, acesta fiind un indice de volum. Pentru calculul IPI se utilizează date cantitative privind producţia unui număr însemnat de produse, care constituie un eşantion reprezentativ pe principalele grupe industriale.

Cifra de afaceri din industrie realizată de agenţii economici din judeţ, atât pe piaţa internă cât şi pe cea externă, în luna decembrie a anului 2020 comparativ cu luna decembrie a anului precedent a înregistrat o scădere cu 3,4%.

În perioada 01.01. – 31.12.2020 faţă de perioada corespunzătoare a anului precedent, s-a înregistrat o scădere cu 2,9 %.

INDICII VALORICI AI CIFREI DE AFACERI DIN INDUSTRIE PE TOTAL

(PIAŢA INTERNĂ ŞI PIAŢA EXTERNĂ)

(%)



**1)** Date provizorii

**Notă:** Sursa datelor o constituie capitolul CA din Cercetarea statistică lunară privind indicatorii pe termen scurt în industrie (IND TS). Indicele valoric al  cifrei de afaceri din industrie este calculat pe baza unei cercetări statistice selective care cuprinde toate întreprinderile cu peste 50 de salariaţi şi un eşantion de întreprinderi cu 4-49 salariaţi. Conform recomandărilor europene indicii valorici ai cifrei de afaceri din industrie sunt calculaţi ca indici nedeflataţi. Raportarea cifrei de afaceri pe judeţe se face după sediul central al întreprinderii furnizoare de date.

 Indicii valorici ai cifrei de afaceri din industrie caracterizează evoluţia veniturilor totale, înregistrate în perioada respectivă, provenite atât din activităţile principale, cât şi din activităţile secundare ale întreprinderilor din eşantion.

Cifra de afaceri nu include TVA şi veniturile din vânzarea sau transferul de mijloace fixe. Raportarea cifrei de afaceri pe judeţe se face după sediul central al întreprinderilor furnizoare de date.

**2. COMERŢ EXTERIOR**

 Comerţul exterior realizat de agenţii economici din judeţ s-a concretizat în perioada 01.01. – 31.10.2020 în exporturi în valoare de 512131 mii euro şi importuri de 427285 mii euro, înregistrându-se un sold pozitiv al balanţei comerţului exterior de + 84846 mii euro. Comparativ cu perioada 01.01. – 31.10.2019, valoarea mărfurilor exportate a scăzut cu 14,0% (- 83583 mii euro), iar a celor importate a crescut cu 6,6 % (+ 26265 mii euro).

 În perioada 01.01. – 31.10.2020, ponderi însemnate în structura ***exporturilor*** (conform clasificării din Nomenclatorul Combinat) s-au înregistrat la:

* materii textile şi articole din acestea (22,4%, respectiv 114736 mii euro);
* metale comune şi articole din acestea (22,2%, respectiv 113840 mii euro);
* produse alimentare, băuturi, tutun (14,7%, respectiv 75324 mii euro);
* grăsimi şi uleiuri minerale sau vegetale (8,4%, respectiv 42965 mii euro);
* animale vii şi produse animale (8,1%, respectiv 41327 mii euro).

În timp ce la ***importuri*** ponderi însemnate s-au înregistrat la:

* produse vegetale (21,6%, respectiv 92146 mii euro);
* metale comune şi articole din acestea (14,9%, respectiv 63656 mii euro);
* materiale plastice, cauciuc şi articole din acestea (12,8%, respectiv 54627 mii euro);
* maşini, aparate şi echipamente electrice (11,4%, respectiv 48608 mii euro);
* produse alimentare, băuturi, tutun (10,4%, respectiv 44629 mii euro).

**3.** **TURISM**

În luna decembrie 2020, structurile de cazare turistică din judeţul Buzău au găzduit un număr de 2713 turişti, mai puţini cu 553 decât în luna noiembrie 2020 şi cu 3986 faţă de aceeaşi lună a anului precedent.

Cei mai mulţi dintre aceştia au optat pentru cazarea la hoteluri (53,0 %) şi la pensiuni agroturistice (30,2 %).

 Numărul înnoptărilor în principalele structuri de cazare turistică din judeţul Buzău în luna decembrie 2020 a fost de 5062, în scădere cu 23,0 % faţă de luna noiembrie 2020 şi în scădere cu 61,8% faţă de luna decembrie 2019.

Indicele de utilizare netă a capacităţii de cazare turistică în funcţiune în judeţul Buzău în luna decembrie 2020 a fost de 4,6 %, în scădere cu 1,6 puncte procentuale faţă de luna noiembrie 2020 şi cu 7,4 puncte procentuale faţă de luna decembrie 2019.

**STAREA SOCIALĂ**

 **4.** **FORŢA DE MUNCĂ**

 Efectivul salariaţilor din judeţul Buzău la sfârşitul lunii decembrie 2020 a fost de 85638 persoane, în scădere cu 283 persoane faţă de sfârşitul lunii noiembrie 2020 şi cu 290 faţă de sfârşitul lunii decembrie a anului precedent.

Câştigul salarial mediu nominal brut realizat în luna decembrie 2020 în judeţul Buzău a fost de 4512 lei, în timp ce la nivel naţional a fost de 5906 lei.

Câştigul salarial mediu nominal net a fost în luna decembrie 2020 la nivelul judeţului Buzău de 2773 lei, mai mare cu 5,2 % faţă de luna precedentă şi cu 3,9 % faţă de luna decembrie 2019.

 Câştigul salarial mediu nominal net la nivel naţional a fost de 3620 lei, în creştere faţă de luna precedentă cu 209 lei (+6,1 %).

 Câştiguri salariale nete peste media judeţului s-au înregistrat în servicii (2957 lei), sub media judeţului înregistrându-se în agricultură, silvicultură şi pescuit (2153 lei) şi în industrie şi construcţii (2669 lei).

 Faţă de luna decembrie 2019 câştigul salarial mediu nominal net a crescut cu 3,86 %, indicele preţurilor de consum a crescut în aceeaşi perioadă cu 2,06 %, rezultând o creștere a indicelui câştigului salarial real cu 1,76 %.

 Într-un clasament naţional al judeţelor României, judeţul Buzău ocupă:

 - locul 36 după câştigul salarial mediu net;

 - locul 41 după câştigul salarial mediu net în agricultură, silvicultură şi pescuit;

 - locul 31 după câştigul salarial mediu net în industrie şi construcţii;

 - locul 29 după câştigul salarial mediu net în servicii.

 **5. NUMĂRUL ŞOMERILOR ŞI RATA ŞOMAJULUI**

 Numărul şomerilor înregistraţi în evidenţele Agenţiei Judeţene de Ocuparea Forţei de Muncă Buzău la data de 31.12.2020 a fost de 13468 persoane, din care 5529 (41,1 %) femei.

 Rata şomajului înregistrat la sfârşitul lunii decembrie 2020 a fost de 7,8 %.

Rata şomajului pentru femei, la sfârşitul lunii decembrie 2020, a fost cu 1,8 puncte procentuale mai mică decât cea înregistrată pentru bărbaţi (6,9 % faţă de 8,7 %).

La nivelul ţării rata şomajului înregistrat la 31.12.2020 a fost de 3,4 %.

**6. INDICATORI DEMOGRAFICI**

 În luna decembrie 2020 în judeţul Buzău s-au născut 279 copii, mai mulţi cu 31 faţă de luna precedentă.

 Numărul căsătoriilor încheiate la oficiile de stare civilă din judeţul Buzău în decembrie 2020 a fost de 53, mai puţine cu 34 faţă de luna noiembrie 2020, iar numărul divorţurilor pronunţate în luna decembrie 2020 a fost de 35.

|  |
| --- |
|  \*) Date definitive pentru anul 2019 (repartizate după luna producerii evenimentului demografic) \*\*) Date provizorii (repartizate după luna înregistrării evenimentului demografic)**Notă:** Repartizarea pe judeţe s-a făcut astfel: născuţii-vii după *domiciliul sau reşedinţa* mamei, iar în lipsa acestora, după *domiciliul sau reşedinţa* tatălui, decesele după *domiciliul sau reşedinţa* decedatului, căsătoriile după locul încheierii şi divorţurile după ultimul domiciliu comun al soţilor. |
|

În luna decembrie 2020 judeţul Buzău se situează în clasamentul descrescător pe ţară al judeţelor pe locul 28 referitor la sporul natural.

**II. Dificultăți întâmpinate și măsurile întreprinse pentru soluționarea lor**

În perioada 10 mai-31 iulie 2021 se va desfășura, pe tot teritoriul țării activitatea de recenzare a exploatațiilor agricole, conform prevederilor O.U.G. 22/2020 precum și ale calendarului acțiunilor, aprobat de Comisia Centrală pentru Recensământul General Agricol prin Hotărârea nr.1/2021. Culegerea datelor va fi realizată de personal special recrutat în calitate de recenzori-451 persoane la nivelul județului și recenzori șefi-121 persoane. Pentru instruirea personalului de recensământ în vederea însușirii metodologiei și a utilizării soluției informatice instalată pe tablete, au fost luate următoarele măsuri impuse de situația epidemiologică:

* s-au realizat 2 serii de instruiri on-line în vederea însușirii metodologiei, recenzorii și recenzorii șefi fiind convocați la sediul primăriilor pentru a asigura participarea acestora în condiții de siguranță sanitară;
* s-au constituit 3 echipe formate din personal al Direcției Județene de Statistică Buzău și personal din cadrul Direcției Agricole Județene care s-au deplasat în teritoriu, în vederea distribuirii tabletelor, gentuțelor și pixurilor, ocazie cu care s-a realizat și instruirea personalului de recensământ privind utilizarea aplicației informatice. Au fost organizate 28 serii de instruire într-un număr de 13 locații. Cu ocazia instruirilor, personalul de recensământ a fost informat și cu privire la măsurile de siguranță sanitară pe care trebuie să le respecte pe tot parcursul acțiunii de recenzare. Pentru a verifica modul în care și-au însușit cunoștințele necesare pentru realizarea recenzării complete și cu respectarea condițiilor de calitate impuse, cele 3 echipe se vor deplasa în fiecare UAT în perioada 10 mai-31 iulie 2021, ocazie cu care se vor întâlni cu recenzorii și recenzorii șefi și vor verifica modul în care se realizează înregistrarea pe teren și vor asigura asistența tehnică necesară.

Toate aceste măsuri au fost adoptate pentru a asigura instruirea personalului de recensământ fără a încălca măsurile sanitare impuse de situația epidemiologică.

**Director executiv,**

Cornelia Mirela GEAMBAȘU